СООПШТЕНИЕ
За  Државна матура и Завршен испит
за четиригодишно образование
ДРЖАВНА МАТУРА
Се известуваат сите редовни и вонредни ученици од четврта година дека од 1.12.2022 започнува пријавувањето на државна матура. 

Државната матура се состои од испит по 4 предмети 2 екстерни и 2 интерни, како и проектната задача. Кандидатите кои се заинтересирани за пријавување на матурата, најпрво треба да одберат проектна задача во соработка со професор-ментор, а потоа да предадат комплетно пополнета пријава кај класните раководители. 
Рокот за пријавување на државна матура е од 1.12.2022 до 23.12.2022.
Матурата се полага во два рока: јунски (проектната задача е во март, април), а вториот рок за полагање на Државна матура е во август, но пријавувањето е само за тие што паднале на некој испит во јуни и се врши по објавувањето на резултатите во јули. 
Уплатата за вонредните ученици за пријавување на државна матура, и завршен испит изнесува 1800 денари (на жиро сметката за испити) и 50 денари таксена марка (на уплатницата за таксена марка).
Полагањето на државна матура е неопходно за оние ученици кои своето образование сакаат да го продолжат на факултет. За повеќе информации консултирајте го сајтот www.matura.gov.mk или обратете се на факултетите за кои сте заинтересирани.



ЗАВРШЕН ИСПИТ 

за четиригодишно образование
Завршниот испит се состои од испит по 3 предмети, македонски јазик, изборен стручен предмет и проектна задача. Кандидатите кои се заинтересирани за пријавување завршен испит треба да одберат проектна задача во соработка со професор-ментор, најдоцна до 30.11.2022 а потоа да предадат комплетно пополнета пријава, која ќе може да ја најдат кај класните и референтите за вонредни испити.

Завршниот испит може да се полага во два испитни рока jунски и aвгустовски.

Пријавувањето за Завршен испит за јунски испитен рок,  започнува од  1.12.2022 до 23.12.2022 а  вонредните ученици што се запишале подоцна, може да се пријавуваат  до 1.3.2023. 

 
Пријавувањето за вториот рок е во мај и трае до 1.6. 2023. 
Уплатата за вонредните ученици за пријавување на завршен испит изнесува 1800 денари (на жиро сметката за испити) и 50 денари таксена марка (на уплатницата за таксена марка).
Учениците изработената проектна задача треба да ја предадат најдоцна до март, а ќе ја бранат/ полагаат на крајот на март и почетокот на април, по претходно објавен распоред. Проектната задача се брани, независно дали учениците (вонредни) имаат уште предмети за полагање, а останатите предмети од завршниот испит се полагаат во јуни само ако ученикот ги положил сите предмети од IV година. 

Завршен испит за тригодишно образование

За полагање на завршен испит има три испитни рока (јунски, августовски и јануарски), а испитот се состои од 2 предмети - македонски јазик и практична настава. Уплатата за вонредните ученици за пријавување на завршен испит за тригодишно образование изнесува 2000 денари (на жиро сметката за испити) и 50 денари таксена марка (на уплатницата за таксена марка).
